|  |  |
| --- | --- |
|  | **MINISTERUL FINANŢELOR AL REPUBLICII MOLDOVA**  **SERVICIUL VAMAL** |
|  | |
| **O R D I N**  nr. \_\_\_\_\_\_-O | |

*PROIECT*

”\_\_\_” \_\_\_\_\_\_\_\_\_\_\_\_\_2023 **mun. Chișinău**

„**ÎNREGISTRAT:**

Ministerul Justiției

al Republicii Moldova

nr.\_\_\_\_\_\_\_\_\_ din \_\_\_\_\_\_\_\_\_\_\_\_\_\_ 2023

Ministru \_\_\_\_\_\_\_\_\_ Veronica MIHAILOV-MORARU”

Cu privire la aprobarea Normelor tehnice privind procesarea declarațiilor vamale.

Întru aplicarea prevederilor Codului vamal nr. 95/2021 (*Monitorul Oficial nr.219-225/238 din 17.09.2021*) și a Regulamentului de punere în aplicare a Codului vamal nr. 95/2021 aprobat prin Hotărârea Guvernului nr. 92/2023 (Monitorul Oficial nr.93-96/193 din 21.03.2023), *)*, precumși art. 6 alin (9), lit. g) din Legea cu privire la Serviciul Vamal nr.302/2017 *(Monitorul Oficial al Republicii Moldova, 2018, nr.68-76, art.143),* cu modificările ulterioare,-

ORDON:

1. Se aprobă Normele de utilizare a Sistemului Informațional ,,ASYCUDA World” la procesarea automată a declarației vamale la import, conform anexei nr. 1.
2. Se aprobă Normele de utilizare a Sistemului Informațional ,,ASYCUDA World” la procesarea automată a declarației vamale la export, conform anexei nr. 2.
3. Direcția dezvoltare și securitate informațională vor întreprinde măsurile necesare în scopul executării prezentului Ordin.
4. Responsabilitatea pentru executarea prezentului Ordin se atribuie șefilor birourilor vamale.
5. Se abrogă:
   1. Ordinul Serviciului Vamal nr. 595-O/2013 referitor la vămuirea electronică a mărfurilor la export (Monitorul Oficial nr.265-276/1307 din 19.08.2016);
   2. Ordinul Serviciului Vamal nr. 75-O/2015 privind aprobarea normelor metodologice cu privire la procedura vămuirii electronice a mărfurilor la import (procedura vamală 4000, 4200) (Monitorul Oficial nr.265-276/1308 din 19.08.2016);
6. Controlul asupra executării prezentului Ordin se pune în sarcina șefului Departamentului venituri și control vamal.
7. Prezentul Ordin se publică în Monitorul Oficial al Republicii Moldova și intră în vigoare la data de 1 ianuarie 2024.

**Director Igor TALMAZAN**

**NORME TEHNICE   
de utilizare a Sistemului Informațional ,,ASYCUDA World” la procesarea automată a declaraţiei vamale la import**

**Titlul I**

**Dispoziţii generale**

1. Prezentele norme stabilesc procedura de declarare a mărfurilor la import utilizând Sistemul Informațional (SI) ,,ASYCUDA World” de procesare automată a declaraţiei vamale la import.
2. Normele tehnice de utilizare a SI ,,ASYCUDA World” de procesare automată a declaraţiei vamale la import se aplică tuturor mărfurilor care sunt declarate pentru import.
3. În sensul prezentelor norme, termenii şi expresiile de mai jos au următorul înţeles:
4. **DEI** - document electronic de import: declaraţie vamală sub formă electronică, fără elemente de securitate şi siguranţă, întocmită în SI ,,ASYCUDA World”, în conformitate cu prevederile art. 6 alin. (1) din Codul Vamal nr. 95/2021, denumit în continuare Cod, și care conţine datele menţionate în Ordinul nr. 346-O/2009;
5. **DEISS** - document electronic de import cu elemente de securitate şi siguranţă: declaraţie vamală sub formă electronică, cu elemente de securitate şi siguranţă, întocmită în SI ,,ASYCUDA World”, în situaţia menţionată la art. 140 alin. (7) din Cod, pentru plasarea mărfurilor în unul dintre regimurile vamale punerea în liberă circulaţie; antrepozit vamal; admitere temporară; destinaţie finală sau perfecţionare active și care conţine datele menţionate în Ordinul SV nr. 346-O/2009;
6. **MRN** – **Master Reference Number** – număr unic de înregistrare al DEI/DEISS, alocat de SI ,,ASYCUDA World” de forma “I xxxxxxxx - zz/ll/aaaa”; numărul de înregistrare are semnificaţia acceptării declaraţiei vamale, iar data înregistrării constituie momentul în care se nasc drepturile şi obligaţiile aferente regimului vamal solicitat. Numărul de înregistrare se evidenţiază în rubrica A a DEI/DEISS;
7. **LRN – Local Reference Number** – numărul de referință atribuit manual de către operator economic, care permite identificarea pe server a unei declaraţii vamale stocate. LRN se evidenţiază în rubrica 7 a DEI/DEISS;
8. **număr de validare** – numărul şi data acestuia, de forma “V xxxxxxxx – zz/ll/aaaa”, atribuit unic de către SI ,,ASYCUDA World” pe DEI/DEISS, avînd semnificaţia validării DEI/DEISS prin intermediul SI ,,ASYCUDA World”. Numărul de validare se evidenţiază în rubrica B a DEI/DEISS;
9. **culoar de control vamal** – grupare realizată pe baza unor criterii de selectivitate predefinite, care determină aplicarea unor tipuri de control vamal diferite în procesul de vămuire a mărfurilor;
10. **culoarul verde de control vamal** – culoarul de control vamal care determină acordarea liberului de vamă fără efectuarea controlului documentar şi fizic;
11. **culoarul galben de control vamal** – culoarul de control vamal care determină acordarea liberului de vamă după efectuarea obligatorie a controlului documentar;
12. **culoarul roşu de control vamal** – culoarul de control vamal, care determină acordarea liberului de vamă după efectuarea obligatorie a controlului documentar şi fizic;
13. **culoarul albastru de control vamal** – culoarul de control vamal care permite acordarea liberului de vamă fără efectuarea controlului documentar şi fizic, cu efectuarea în baza principiului selectivităţii a controlului ulterior prin reverificarea declaraţiei vamale;
14. **lista documentelor ataşate** – document electronic în SI ,,ASYCUDA World” care conţine o listă exhaustivă a tuturor documentelor ataşate la DEI/DEISS (documente comerciale, documente de transport, certificate de origine, etc.) precum şi a referinţelor acestora (serii, numere, date calendaristice);
15. **act de inspecţie** – documentul electronic în SI ,,ASYCUDA World” întocmit pe parcursul fiecărei etape a procedurii informatice de declarare a mărfurilor, pe baza constatărilor privind completarea DEI/DEISS cu date eronate, nereale sau lipsa unor acte referitoare la încadrarea tarifară, valoarea în vamă, felul, cantitatea sau originea, cuantumul obligaţiei şi modul de aplicare a facilităţilor vamale. Cuprinde următoarele date aferente fiecărei DEI/DEISS: denumire birou vamal, număr de înregistrare, data înregistrării, regim vamal, numărul fiecărui articol ce face obiectul declaraţiei, rezultatele examinării, măsuri luate şi sancţiuni aplicate, informaţii suplimentare privind documentele întocmite cu ocazia măsurilor întreprinse sau sancţiunilor aplicate. Semnarea lui de către utilizatorul sistemului informatic are semnificaţia luării la cunoştinţă şi acceptării rezultatelor controlului.

În procesul de control ulterior prin reverificarea declaraţiilor vamale validate pe culoarul albastru de control vamal, se va întocmi/actualiza actul de inspecţie;

1. **invalidarea informatică a declaraţiei vamale –** acţiunea desfăşurată de funcționarul vamal desemnat, prin care o DEI/DEISS existentă pe serverul Serviciului vamal este nevalabilă să mai genereze consecinţe în procesul de declarare a mărfurilor, în situaţiile stabilite prin prezentele Norme;
2. **redirecţionarea declaraţiei vamale** – acţiunea de schimbare a unei DEI/DEISS plasate de pe unul din culoarele de control vamal pe un alt culoar de control vamal;
3. **rectificarea declaraţiei vamale** – acţiune care permite funcționarului vamal modificarea informatică a uneia sau mai multor date cuprinse în DEI/DEISS depusă şi acceptată;
4. **post-control** – funcţie a sistemului informatic vamal care permite rectificarea sau invalidarea din punct de vedere informatic a unei DEI/DEISS validate;
5. **discrepanţe minore** - orice eroare materială care, în principal, nu afectează operaţiunea de import în cauză;
6. **discrepanţe majore** - orice eroare care împiedică acordarea liberului de vamă şi care nu poate fi tratată ca o discrepanţă minoră;
7. **postul vamal de intrare** - postul vamal definit la art. 5 pct. 53) din Cod;
8. **postul vamal de import** - postul vamal definit la art. 161 din Cod;

Prevederile cu privire la DEISS vor fi aplicate începând cu data de 1 ianuarie 2026.

**Titlul II**

**Declararea mărfurilor la import**

**utilizând declaraţia vamală sub formă electronică**  
  
*Capitolul I*

*Întocmirea şi înregistrarea declaraţiei vamale sub formă electronica*

1. Declararea mărfurilor la import se realizează prin completarea de către declarant, în SI ASYCUDA World, a DEI/DEISS, în conformitate cu prevederile Ordinului Serviciul Vamal nr. 346-O/2009.
2. La DEI/DEISS se anexează copiile scanate ale documentelor justificative în condițiile art. 163 din Cod. Anexarea se efectuează prin activarea butonului drept pe rîndul corespunzător al documentului din borderoul documentelor ataşate la declaraţia vamală şi selectarea funcţiei “ADD SCAN”. Copiile (scanate) ale documentelor însoţitoare se ataşează în formatul “.jpg” sau “.pdf”, avînd rezoluţia de 300 dpi şi mărimea de cel mult 50 MB. Actele permisive emise de către alte autorităţi publice interconectate la modulul informaţional “Multy-Agency” şi prezentate Serviciului Vamal prin intermediul sistemelor de comunicaţii informaţionale (fără suport de hîrtie) nu se scanează pentru a fi ataşate la declaraţia vamală, iar în borderoul documentelor ataşate se înscrie doar numărul de identificare şi data emiterii. Vizualizarea şi verificarea acestora se efectuează ulterior de către Serviciul Vamal prin intermediul modulului “Multy-Agency”.
3. Declarantul sau reprezentantul acestuia aplică pe DEI/DEISS semnătura electronică emisă în conformitate cu prevederile [Legii nr. 91/2014](lex:LPLP2014052991) privind semnătura electronică şi documentul electronic.
4. După completare, DEI/DEISS se transmite prin intermediul SI ASYCUDA World către postul vamal competent, cu respectarea dispoziţiilor cuprinse la art. 169 din Cod.
5. DEI se depune la postul vamal de import.
6. DEISS se depune la postul vamal de intrare pe teritoriul vamal al Republicii Moldova.
7. Depunerea şi înregistrarea DEI/DEISS la postul vamal competent sunt certificate declarantului prin comunicarea numărului de înregistrare aferent acesteia, atribuit în mod automat de către SI ASYCUDA World.

*Capitolul II*

*Acceptarea declaraţiei vamale sub formă electronică*

1. Funcționarul vamal identifică DEI/DEISS în SI ASYCUDA World pe baza numărului de înregistrare (MRN) alocat acesteia și verifică existența documentelor (în copii scanate) în condițiile prevăzute la art. 163 din Cod.
2. În cazul în care respectă dispoziţiile stabilite la art. 171 din Cod, acceptarea DEI/DEISS este comunicată declarantului prin intermediul SI ASYCUDA World, prin trecerea DEI/DEISS în starea "DV Acceptată". Dacă DEI/DEISS nu este acceptată, postul vamal comunică aceasta declarantului prin intermediul SI ASYCUDA World, prin trecerea DEI/DEISS în starea "DV Neacceptată", informându-l totodată despre motivele neacceptării.

*Capitolul III*

*Decizia de control*

1. După acceptarea DEI/DEISS, funcţionarul vamal accesează butonul de selectare pe culoare, după care SI „ASYCUDA World” stabileşte culoarul DEI/DEISS, repartizând funcţionarului vamal din cadrul postului vamal respectiv.
2. În situaţia în care, în urma efectuării analizei de risc, pe baza informaţiilor gestionate automat de sistemul informatic sau a altor elemente privind operaţiunea de import, funcționarul vamal ia decizia de a nu controla documentele justificative şi/sau mărfurile declarate, DEI/DEISS fiind selectată pe culoar verde, validează DEI/DEISS aplicând pe aceasta semnătura electronică emisă în conformitate cu prevederile [Legii nr. 91/2014](lex:LPLP2014052991). DEI/DEISS trecând în starea "Declaraţie în aşteptarea efectuării plăţii datoriilor vamale".
3. Dacă funcționarul vamal ia decizia de a controla documentele justificative şi/sau mărfurile declarate, această decizie este comunicată declarantului prin intermediul SI „ASYCUDA World”, prin selectarea culoarului galben sau roșu a DEI/DEISS.
4. Postul vamal solicită declarantului/reprezentantului vamal punerea la dispoziţie a documentelor justificative pentru aplicarea dispoziţiilor regimului vamal pentru care mărfurile sunt declarate.
5. Controlul se desfăşoară cu respectarea prevederilor art. 181-185 din Cod şi ale punctelor 322-331 din Regulamentul de punere în aplicare a codului vamal aprobat prin Hotărârea Guvernului nr. 92/2023, în continuare Regulament.

*Capitolul IV*

*Efectuarea controlului*

1. Dacă în timpul efectuării controlului nu se constată discrepanţe între datele înscrise în DEI/DEISS, documentele justificative şi/sau mărfurile controlate, funcționarul vamal înregistrează acest rezultat în DEI/DEISS prin înscrierea în actul de inspecție a rezultatului controlului, DEI/DEISS trecând în starea "Declaraţie în aşteptarea efectuării plăţii datoriilor vamale".
2. Atunci când în timpul efectuării controlului se constată discrepanţe între datele înscrise în DEI/DEISS, documentele justificative şi/sau mărfurile controlate, funcționarul vamal decide dacă acestea sunt considerate minore sau majore.
3. În situaţia în care se constată discrepanţe minore între datele înscrise în DEI/DEISS, documentele justificative şi/sau mărfurile controlate, acestea sunt comunicate declarantului pentru rezolvare, stabilindu-i-se un termen de răspuns conform prevederilor art. 15 alin. (8) și (9) din Cod. Comunicarea se face prin intermediul SI ,,ASYCUDA World” prin înscrierea în DEI/DEISS, în actul de inspecție a rezultatul controlului a semnificaţiei "Discrepanţe minore" şi trecerea DEI/DEISS în starea "DV în aşteptarea acceptării discrepanţelor minore de către declarant". Dacă declarantul comunică că acceptă modificarea datelor ce au generat discrepanţe, funcționarul vamal modifică declaraţia conform celor constatate şi înscrie în DEI/DEISS, în ,,Actul de inspecție” rezultatul controlului, DEI/DEISS trecând în starea "Declaraţie în aşteptarea efectuării plăţii datoriilor vamale". În cazul în care declarantul comunică faptul că nu acceptă modificarea datelor din DEI/DEISS sau termenul acordat a expirat, funcționarul vamal înscrie în DEI/DEISS, în actul de inspecție rezultatul controlului semnificaţia "Nesatisfăcător" şi comunică acest rezultat declarantului prin intermediul SI ,,ASYCUDA World” prin trecerea DEI/DEISS în starea "Respins pentru import", mărfurilor neacordându-li-se liber de vamă.
4. Când în urma controlului se constată discrepanţe majore între datele înscrise în DEI/DEISS, documentele justificative şi/sau mărfurile controlate, acestea sunt comunicate declarantului. Înainte de luarea deciziei de a nu acorda liberul de vamă funcționarul vamal comunică, prin alte mijloace decât tehnicile de prelucrare electronică a datelor, declarantului motivele care au stat la baza acesteia conform prevederilor art. 19 și art. 20 din Cod. Declarantului/Reprezentantului i se acordă posibilitatea să îşi exprime punctul de vedere înaintea luării unei decizii care iar fi nefavorabilă în termenul prevăzut la art. art. 15 alin. (8) și (9) din Cod.
5. Dacă fie din analiza punctului de vedere al declarantului/reprezentantului, fie la expirarea termenului acordat, menţionat la pct. 21 funcționarul vamal decide că discrepanţele sunt în continuare majore, rezultatul este comunicat prin intermediul SI ,,ASYCUDA World”, prin înscrierea în DEI/DEISS, în ,,Actul de inspecție” rezultatul controlului, DEI/DEISS trecând în starea "Respins pentru import", mărfurilor neacordându-li-se liber de vamă.

*Capitolul V*

*Plata datoriei vamale*

1. Funcționarul vamal verifică efectuarea de către declarant a plăţii datoriei vamale şi a celorlalte taxe exigibile la plasarea mărfurilor sub regimul vamal respectiv şi/sau, după caz, constituirea garanţiei.
2. Când se constată efectuarea plăţii şi/sau garantării sumelor respective se procedează la validarea plăţii/constituirii garanţiei.
3. În cazul în care se constată neefectuarea plăţii şi/sau, după caz, a garantării sumelor respective, aceasta se comunică declarantului, stabilindu-i-se un termen conform prevederilor art. 15 din Cod, pentru remedierea situaţiei. Comunicarea se face prin intermediul SI ,,ASYCUDA World”, prin actul de inspecție al DEI/DEISS fiind indicat faptul că DV este transmisă la declarant pentru rezolvarea problemelor legate de plata/garantarea datoriei vamale.
4. În situaţia prevăzută la pct. 25, efectuarea plăţii şi/sau, după caz, a garantării sumelor respective de către declarant se comunică postului vamal prin intermediul SI ,,ASYCUDA World” făcând referire la DEI/DEISS. Neefectuarea plăţii şi/sau, după caz, a garantării sumelor respective de către declarant sau expirarea termenului acordat pentru remedierea situaţiei determină trecerea DEI/DEISS în starea "Respins pentru import", mărfurilor neacordându-li-se liber de vamă, fiind aplicabile prevederile art. 189 alin. (2) lit. (c) din Cod.

*Capitolul VI*

*Liberul de vamă*

1. Liberul de vamă se acordă conform dispoziţiilor stabilite la art. 186-187 din Cod, pct. 332-333 din Regulament. Numărul de validare și data acordării liberului de vamă este înscrisă în DEI/DEISS şi se comunică declarantului prin intermediul SI ,,ASYCUDA World”, prin trecerea DEI/DEISS în starea "Liber de vamă".
2. La cererea declarantului/reprezentantului, funcționaul vamal responsabil cu acordarea liberului de vamă autentifică un exemplar pe suport hârtie al declaraţiei vamale, tipărit din SI ,,ASYCUDA World”, pe hârtie obişnuită format A4 şi care certifică înscrisurile din DEI/DEISS pentru care s-a acordat liber de vamă. Autentificarea datelor înscrise în acest document se face prin aplicarea semnăturii şi a ştampilei funcționarului vamal.

*Capitolul VII*

*Modificarea şi invalidarea declaraţiei vamale sub formă electronică*  
  
I. Modificarea şi invalidarea declaraţiei vamale sub formă electronică înainte de acordarea liberului de vamă

1. În aplicarea art. 172 din Cod şi cu respectarea condiţiilor prevăzute la acest articol, cererea de modificare a DEI/DEISS se completează de către declarant în SI ,,ASYCUDA World” şi se transmite postului vamal competent, declaraţia trecând în starea "DV sub rectificare la declarant". Documentele care stau la baza modificărilor solicitate se depun la postul vamal însoţite de un document tipărit după cererea de rectificare din SI ,,ASYCUDA World”, semnat de către declarant.
2. Dacă cererea de modificare este acceptată de către postul vamal, declarantul procedează la modificarea DEI/DEISS conform datelor menţionate în cerere, declaraţia trecând în starea "Acceptată". Declaraţia vamală rectificată păstrează numărul de înregistrare şi data acceptării declaraţiei iniţiale.
3. În cazul în care postul vamal decide că există motive de respingere a cererii, acesta comunică declarantului motivele respingerii. Înainte de luarea deciziei de respingere a cererii funcționarul vamal comunică declarantului, prin alte mijloace decât tehnicile de prelucrare electronică a datelor, motivele care au stat la baza acesteia conform prevederilor art. 15 alin. (8) și (9) și art. 20 din Cod.
4. Declarantului/Reprezentantului i se acordă posibilitatea să îşi exprime punctul de vedere înaintea luării unei decizii care iar fi nefavorabilă în termenul prevăzut la art. 15 alin. (8) din Cod.
5. Dacă fie din analiza punctului de vedere al declarantului, fie la expirarea termenului acordat, menţionat la pct. 32, funcționarul vamal decide respingerea cererii, acesta comunică declarantului motivele respingerii, precum şi calea de atac prevăzută la art. 44 din Cod, cu respectarea condiţiilor şi termenelor prevăzute de Codul administrativ, cu modificările şi completările ulterioare, prin intermediul SI ,,ASYCUDA World”, în actul de inspecție fiind indicat ,,rectificare neautorizată".
6. În aplicarea art. 173 din Cod şi cu respectarea condiţiilor prevăzute la acest articol, cererea de invalidare a DEI/DEISS se completează de către declarant în SI ,,ASYCUDA World” şi se transmite postului vamal competent. Documentele care stau la baza cererii de invalidare se depun la postul vamal însoţite de un document tipărit după cererea de invalidare SI ,,ASYCUDA World”, semnat de către declarant.
7. Dacă cererea de invalidare este acceptată de postul vamal, funcționarul vamal desemnat procedează la invalidarea informatică a declaraţiei, DEI/DEISS trecând în starea "DV Invalidată".
8. În cazul în care postul vamal decide că există motive de respingere a cererii se aplică prevederile pct. 31 și pct. 32. Dacă, fie din analiza punctului de vedere al declarantului, fie la expirarea termenului acordat, funcționarul vamal decide respingerea cererii, acesta comunică declarantului motivele respingerii, precum şi calea de atac prevăzută la art. 44 din Cod, cu respectarea condiţiilor şi termenelor prevăzute de Codul administrativ, declaraţia trecând în starea "Acceptată".

B. Modificarea şi invalidarea declaraţiei vamale sub formă electronică după acordarea liberului de vamă

1. În aplicarea art. 172 alin. (3) din Cod şi cu respectarea condiţiilor prevăzute la acest articol, cererea de modificare a DEI/DEISS se completează de către declarant în ,,ASYCUDA World” şi se transmite postului vamal competent. Documentele care stau la baza modificărilor solicitate se depun la postul vamal însoţite de un document tipărit după cererea de modificare din ,,ASYCUDA World”, semnat de către declarant.
2. Dacă postul vamal acceptă cererea de modificare, datele din DEI/DEISS sunt modificate de către funcționarul vamal desemnat, corespunzător datelor solicitate în cerere. Declaraţia vamală modificată păstrează numărul de înregistrare, data acceptării şi data acordării liberului de vamă ale declaraţiei iniţiale.
3. În cazul în care postul vamal respinge cererea de modificare, acesta comunică declarantului motivele respingerii, cu respectarea prevederilor art. 15 și art. 20 din Cod, precum şi calea de atac prevăzută la art. 44 din Cod, cu respectarea condiţiilor şi termenelor prevăzute de Codul administrativ.
4. În aplicarea art. 175 din Cod şi cu respectarea condiţiilor prevăzute la acest articol, cererea de invalidare a DEI/DEISS se completează de către declarant în SI ,,ASYCUDA World” şi se transmite postului vamal competent. Documentele care stau la baza cererii de invalidare se depun la postul vamal însoţite de un document tipărit după cererea de invalidare din ,,ASYCUDA World”, semnat de către declarant.
5. Prevederile pct. 39 se aplică în mod corespunzător.

**Titlul III**

**Procedura alternativă**

1. Procedura alternativă se utilizează numai în cazul DEI şi doar în situaţia în care SI ,,ASYCUDA World” nu funcţionează.
2. Utilizarea procedurii alternative şi a formularelor utilizate se agreează de către Biroul vamal. La luarea deciziei de utilizare a procedurii alternative postul vamal se asigură că orice declaraţie vamală înregistrată în SI ,,ASYCUDA World”, care nu a fost procesată datorită nefuncţionării sistemului, se invalidează. Declarantul/Reprezentantul vamal este obligat să informeze în scris postul vamal în legătură cu orice operaţiune de import, înregistrată în SI ,,ASYCUDA World” şi care nu a primit liber de vamă, pentru a cărei finalizare se solicită utilizarea procedurii alternative.
3. Postul vamal acceptă o declaraţie vamală pe suport hârtie, cu condiţia ca aceasta să fie întocmită în conformitate cu prevederile Ordinului Serviciului Vamal nr. 346-O/2009:

a) fie prin intermediul documentului administrativ unic tipărit pe hârtie specială, prevăzut în Ordinul SV nr. 346-O/2009;

b) fie utilizând un formular de declaraţie vamală de import tipărit pe hârtie obişnuită, prevăzut în Ordinul SV nr. 346-O/2009.

1. Orice declaraţie vamală introdusă în SI ,,ASYCUDA World”, care nu a fost procesată datorită nefuncţionării sistemului şi pentru care a fost luată decizia de utilizare a procedurii alternative, se invalidează de postul vamal imediat ce a fost restabilită funcţionarea sistemului. Declaraţiile vamale care au fost întocmite în procedură alternativă şi au primit liber de vamă sunt preluate în sistemul informatic în maximum 24 de ore de la restabilirea funcţionării aplicaţiei.

**NORME TEHNICE   
de utilizare a Sistemului Informațional ,,ASYCUDA World” la procesarea automată a declaraţiei vamale la export**

***TITLUL I***

***Dispoziţii generale***

1. Prezentele norme tehnice stabilesc procedura de export prin utilizarea Sistemului Informațional ,,ASYCUDA World”, în continuare SI ,,ASYCUDA World”.
2. Normele tehnice se aplică tuturor mărfurilor care urmează să fie scoase de pe teritoriul vamal al Republicii Moldova și sunt acoperite de o declarație prealabilă la ieșire. Declarația prealabilă la ieșire ia una dintre următoarele forme:
3. o declarație vamală, în cazul în care mărfurile care urmează să fie scoase de pe teritoriul vamal al Republicii Moldova sunt plasate sub un regim vamal pentru care o astfel de declarație se cere;
4. o declarație de reexport;
5. o notificare sumară de ieșire.
6. În sensul prezentelor norme tehnice, termenii şi expresiile de mai jos au următorul înţeles:
7. **DEE** - **document electronic de export**: declaraţie vamală sub formă electronică, fără elemente de securitate şi siguranţă, întocmită în SI ,,ASYCUDA World”, în conformitate cu prevederile art. 6 alin. (1) din Codul Vamal nr. 95/2021, denumit în continuare Cod, și care conţine datele menţionate în Ordinul SV nr. 346-O/2009;
8. **AER – Anticipated Export Record –** înregistrare anticipată a exportului: mesajul electronic care conţine informaţii extrase din DEE, generat automat de SI ,,ASYCUDA World” la acordarea liberului de vamă la export, ce se transmite de la postul vamal de export la postul vamal de ieşire;
9. **EAD – Export Accompanying Document –** document de însoţire al exportului: documentul tipărit din SI ,,ASYCUDA World” care însoţeşte mărfurile de la postul vamal de export la postul vamal de ieşire, întocmit conform modelului prevăzut în Ordinul SV nr. 346-O/2009;
10. **Postul vamal de export** – postul vamal definit la art. 5 punctul 51 din Cod;

Alte noțiuni prevăzute în Normele tehnice de utilizare a SI ,,ASYCUDA World” la procesarea automata a declarației vamale la import sunt aplicabile și procedurii de export.

***TITLUL II***

***Declararea mărfurilor utilizând declaraţia vamală de export***

*CAPITOLUL I*

*Formalităţi la postul vamal de export*

**A. Întocmirea și depunerea declaraţiei vamale de export**

1. În vederea declarării mărfurilor pentru export DEE se completează de către declarant/reprezentantul vamal, în SI ,,ASYCUDA World”. DEE conţine în mod obligatoriu LRN-ul atribuit de declarant/reprezentantul vamal.
2. DEE conține datele necesare pentru analiza de risc în ceea ce privește securitatea și siguranța. Pentru mărfurile prevăzute la pct. 611 din Regulament DEE se depune fără elemente de securitate și siguranță. În cazul unui operator economic autorizat pentru securitate și siguranță se aplică prevederile art. 37 alin. (7) din Cod.
3. După completare, DEE se depune prin intermediul SI ,,ASYCUDA World” la postul vamal de export competent, stabilit în punctele 298-299 din Regulament, în orele de program ale acestuia. Depunerea DEE la postul vamal de export se face cu respectarea prevederilor art. 11 alin. (2) din Cod și în termenele prevăzute la pct. 612 din Regulament.
4. Declarantul sau reprezentantul acestuia aplică pe DEE semnătura electronică emisă în conformitate cu prevederile [Legii nr. 91/2014](lex:LPLP2014052991) privind semnătura electronică şi documentul electronic.
5. La DEE se anexează copiile scanate ale documentelor justificative în condițiile art. 163 din Cod.

**B. Acceptarea declaraţiei vamale de export**

1. Funcționarul vamal identifică DEE în SI ASYCUDA World pe baza LRN alocat acesteia și verifică corectitudinea datelor înscrise în acest document.
2. În cazul în care respectă dispoziţiile stabilite la art. 171 din Cod, declarația este acceptată, acesteia atribuindui-se MRN-ul în mod automat de către SI ,,ASYCUDA World”. Dacă declarația nu este acceptată, postul vamal de export comunică prin intermediul SI ,,ASYCUDA World” declarantului/reprezentantului vamal motivele neacceptării.

**C. Analiza de risc**

1. Analiza de risc se efectuează conform art. 341 din Cod și pct. 609-610 din Regulament.

**D. Modificarea declaraţiei vamale de export**

1. Declarantul/reprezentantul vamal poate solicita modificarea uneia sau mai multor date din declaraţie, după ce aceasta a fost acceptată de postul vamal de export, în condiţiile prevăzute de art. 172 din Cod.
2. Cererea de modificare se transmite prin intermediul SI ,,ASYCUDA World” la postul vamal de export și conține declarația vamală modificată cu noile date.
3. Dacă postul vamal de export acceptă cererea de modificare, declaraţia modificată păstrează MRN-ul şi data acceptării declaraţiei iniţiale.
4. În cazul în care postul vamal de export respinge cererea, acesta comunică prin intermediul SI ,,ASYCUDA World” declarantului/reprezentantului vamal motivele respingerii.

**E. Invalidarea declaraţiei vamale de export înaintea acordării liberului de vamă**

1. Declarantul/reprezentantul vamal poate solicita invalidarea declaraţiei, după ce aceasta a fost acceptată de postul vamal, în condiţiile prevăzute de art. 173 din Cod. Cererea de invalidare se transmite prin intermediul SI ,,ASYCUDA World” la postul vamal de export.
2. În cazul în care postul vamal de export respinge cererea, acesta comunică prin intermediul SI ,,ASYCUDA World” declarantului/reprezentantului vamal motivele respingerii.

**F. Decizia de control**

1. În situaţia în care, în urma efectuării analizei de risc pe baza informaţiilor gestionate automat de către SI ,,ASYCUDA World” sau a altor elemente privind operaţiunea de export, DEE este selectată pe culoar verde iar postul vamal de export ia decizia de a nu controla documentele justificative şi/sau mărfurile declarate, mărfurile urmează să primească liber de vamă.
2. Dacă postul vamal ia decizia de a controla documentele justificative şi/sau mărfurile declarate, declaraţia este trecută pe un culoar mai aspru de control – culoar galben sau roșu.

**G. Efectuarea controlului**

1. În situaţia prevăzută la pct. 19 postul vamal de export solicită declarantului/reprezentantului vamal punerea la dispoziție a documentelor justificative pentru aplicarea dispozițiilor regimului vamal pentru care mărfurile sunt declarate. Controlul se desfăşoară pe baza informaţiilor cuprinse în DEE şi a documentelor justificative, cu respectarea prevederilor art. 181-185 din Cod şi ale punctelor 322-331 din Regulament.
2. Dacă în timpul efectuării controlului nu se constată discrepanţe între datele înscrise în DEE, documentele justificative şi mărfurile examinate, funcționarul vamal înregistrează acest rezultat în DEE prin înscrierea în actul de inspecție a rezultatul controlului.
3. În situaţia în care se constată discrepanţe minore între datele înscrise în DEE, documentele justificative şi mărfurile examinate, acestea sunt comunicate prin intermediul SI ,,ASYCUDA World” declarantului/reprezentantului vamal, stabilindu-i-se un termen de răspuns. Postul vamal poate efectua modificări asupra datelor cuprinse în declaraţie numai cu acceptul declarantului/reprezentantului vamal transmis prin intermediul SI ,,ASYCUDA World”, caz în care mărfurile pot să primească liber de vamă. Dacă modificările nu sunt acceptate de declarant/reprezentant vamal sau la expirarea termenului acordat, funcționarul vamal poate acorda liber de vamă cu respectarea prevederilor pct. 328-330 din Regulament.
4. Postul vamal de export decide dacă discrepanţele constatate între datele înscrise în DEE, documentele justificative şi mărfurile examinate se consideră minore sau majore.
5. Când în urma controlului postul vamal de export constată discrepanțe majore între datele declarate și cele constatate, funcţionarul vamal comunică prin intermediul ,,Actului de inspecție” din SI ASYCUDA World” declarantului/reprezentantului vamal motivele care ar duce la luarea unei decizii cu consecințe nefavorabile pentru acesta, conform art. 15 și 20 din Cod. Declarantului/reprezentantului vamal i se acordă posibilitatea să își exprime punctul de vedere înaintea luării unei decizii care i-ar fi nefavorabilă în termenul prevăzut la art. 15 din Cod.

**H. Liberul de vamă**

1. Liberul de vamă se acordă conform dispoziţiilor stabilite la art. 186 și 187 din Cod, punctele 332 și 333 din Regulament. După acordarea liberului de vamă, la cererea declarantului/ reprezentantului vamal, funcționarul vamal responsabil cu acordarea liberului de vamă tipăreşte din SI ,,ASYCUDA World” şi autentifică un exemplar pe suport hârtie al declaraţiei vamale, pe hârtie obişnuită format A4 şi care certifică înscrisurile din DEE pentru care s-a acordat liberul de vamă. Autentificarea datelor înscrise în acest document se face prin aplicarea semnăturii şi a ştampilei funcționarului vamal.
2. Dacă discrepanțele constatate la pct. 24 nu sunt soluționate în termenul stabilit, acestea sunt transmise informatic declarantului/reprezentatului vamal prin înscrierea în DEE, în ,,Actul de inspecție” rezultatul controlului fiind nesatisfăcător. În acest caz nu se acordă liber de vamă.

**I. Invalidarea declarației vamale de export după acordarea liberului de vamă**

1. Declarantul/reprezentantul vamal poate solicita invalidarea declaraţiei vamale după acordarea liberului de vamă, în condițiile prevăzute de art. 175 alin. (4) și (5) din Cod. Cererea de invalidare se transmite prin intermediul SI ,,ASYCUDA World” la postul vamal de export.
2. În cazul în care postul vamal de export respinge cererea, acesta comunică prin intermediul SI ,,ASYCUDA World” declarantului/reprezentantului vamal motivele respingerii.
3. Postul vamal de export poate invalida o declarație vamală de export în condițiile prevăzute la pct. 603-605 din Regulament.

**K. Certificarea ieșirii**

1. Postul vamal de export certifică declarantului sau exportatorului ieșirea mărfurilor în cazurile prevăzute la pct. 584 din Regulament. La solicitarea declarantului sau exportatorului, postul vamal de export autentifică documentul prevăzut în anexa nr. 1 prin aplicarea ştampilei şi a semnăturii.

*CAPITOLUL II*

*Formalităţi la postul vamal de ieşire*

**A. Postul vamal de ieșire**

1. Postul vamal de ieșire se stabilește conform prevederilor pct. 562-566 din Regulament.

**B. Prezentarea mărfurilor la postul vamal de ieşire**

1. Mărfurile care urmează să fie scoase de pe teritoriul vamal al țării sunt prezentate în vamă de către una dintre persoanele menționate la art. 333 alin. (3) din Cod care indică postului vamal datele de identificare a mărfurilor potrivit pct. 568-569 din Regulament. Sosirea mărfurilor la postul vamal de ieşire este notificată de către persoana care prezintă mărfurile prin prezentarea EAD-ului sau prin intermediul SI ,,ASYCUDA World”, prin depunerea notificării de sosire.
2. Funcționarul vamal identifică operaţiunea de export în SI ,,ASYCUDA World” pe baza MRN-lui înscris în EAD sau în notificarea de sosire și înregistrează sosirea mărfurilor în sistemul informatic.

**C. Decizia de control**

1. Dacă, în urma efectuării analizei de risc pe baza informaţiilor gestionate automat de către sistemul informatic sau a unor alte elemente privind operaţiunea de export, funcționarul vamal ia decizia de a nu controla mărfurile prezentate, această decizie se menţionează în AER.
2. În cazul în care funcționarul vamal ia decizia de a efectua controlul mărfurilor prezentate, acesta menţionează în AER tipul de control ce urmează a fi efectuat.

**D. Efectuarea controlului şi ieşirea mărfurilor de pe teritoriul vamal al țării**

1. Controlul operaţiunii de export se realizează cu respectarea prevederilor art. 333 din Cod și ale pct. 568-569 din Regulament.
2. Dacă în urma controlului nu se constată discrepanţe, funcționarul vamal menţionează acest rezultat în AER prin înscrierea rezultatul controlului. Postul vamal de ieşire supraveghează ieşirea fizică a mărfurilor de pe teritoriul vamal al țării conform art. 333 din Cod şi informează postul vamal de export cu privire la ieșirea mărfurilor în termenul prevăzut la pct.579-583 din Regulament.
3. În cazul în care, în urma controlului, funcționarul vamal constată discrepanţe

minore între datele declarate şi cele constatate, acestea sunt menţionate în AER prin înscrierea în ,,Actul de inspecție”. Prin discrepanţe minore se înţelege, în principal, orice eroare materială care nu afectează operaţiunea de export în cauză. Discrepanţă minoră este considerat şi deficitul de mărfuri, la care face referire pct. 573 din Regulamen.

1. Când, în urma controlului, funcționarul vamal constată discrepanţe majore acestea sunt menţionate în AER prin înscrierea în ,,Actul de inspecție” a rezultatului controlului. În acest caz postul vamal interzice ieşirea mărfurilor de pe teritoriul vamal al țării. Prin discrepanţe majore se înţelege orice eroare care nu poate fi corectată, respectiv neconcordanţe în ceea ce priveşte felul mărfurilor declarate şi al celor constatate, la care face referire pct. 575 din Regulament. Discrepanţă majoră este considerat şi excedentul de mărfuri, la care face referire pct. 574 din Regulament. În acest caz postul vamal de ieșire refuză ieșirea mărfurilor care sunt în plus. Totuşi, în situaţia în care pentru cantitatea constatată în plus, declarantul/reprezentantul depune o declaraţie vamală de export la postul vamal de ieşire, discrepanţa în cauză se consideră minoră.
2. Operaţiunea de export se încheie în format electronic prin activarea de către funcţionarul vamal abilitat a opţiunii “EXPORT RELEASE” în SI “ASYCUDA World”. Încheierea menţionată se autentifică cu semnătura electronică a funcţionarului vamal abilitat.

**E. Prezentarea mărfurilor la un alt post vamal de ieșire decât cel declarat**

1. Mărfurile declarate pentru export pot fi prezentate la un alt post vamal de ieșire decât cel declarat în declarația de export. Postul vamal de ieșire real solicită datele declarației de export de la postul vamal de export, potrivit dispozițiilor pct. 570 din Regulament.
2. Cererea privind datele pentru operaţiunea identificată prin MRN-ul înscris în EAD se transmite, prin intermediul SI ,,ASYCUDA World”, de către postul vamal de ieşire unde sunt prezentate efectiv mărfurile către postul vamal de export. După primirea datelor din declarația vamală de export, postul vamal de ieşire unde sunt prezentate mărfurile procedează la efectuarea formalităţilor de ieşire descrise în prezentul capitol.

**F. Formalități la ieșire în cazuri specifice**

1. În situațiile prevăzute la pct. 563 – 564 din Regulament, postul vamal unde se inițiază aceste operațiuni îndeplinește și procedurile de ieșire.
2. Mărfurile pentru care s-a acordat liberul de vamă pentru export pot fi plasate sub un regim de tranzit cu respectarea prevederilor pct. 565 din Regulament. Postul vamal de plecare al operațiunii de tranzit devine postul vamal de ieșire și confirmă ieșirea cel mai târziu în ziua lucrătoare care urmează zilei în care mărfurile au fost plasate sub regimul de tranzit respectiv.

**TITLUL III**

**Procedura alternativă de declarare a mărfurilor la export utilizând declaraţia vamală de export**

***CAPITOLUL I***

***Procedura alternativă la postul vamal de export***

1. Procedura alternativă de declarare a mărfurilor la export se aplică în condiţiile prevăzute de art. 6 alin. (2) lit. (b) din Cod.
2. Utilizarea procedurii alternative şi a formularelor utilizate se agrează de către postul vamal. La luarea deciziei de utilizare a procedurii alternative postul vamal de export se asigură că orice declarație vamală de export înregistrată în SI ,,ASYCUDA World”, care nu a fost procesată datorită nefuncționării sistemului informatic, se invalidează. Declarantul/ reprezentantul vamal este obligat să informeze în scris postul vamal în legătură cu orice operaţiune de export, înregistrată în SI ,,ASYCUDA World” şi care nu a primit liber de vamă, pentru a cărei finalizare se solicită utilizarea procedurii alternative.
3. Postul vamal de export acceptă o declaraţie vamală de export pe suport hârtie, cu condiţia ca aceasta să fie întocmită:

a) fie prin intermediul documentului administrativ unic tipărit pe hârtie specială, în conformitate cu Ordinul SV nr. 346-O/2009;

b) fie utilizând un formular de declaraţie vamală de import tipărit pe hârtie obişnuită, prevăzut în Ordinul SV nr. 346-O/2009.

La utilizarea procedurii alternative, indiferent de formularul utilizat precizat la pct. 61 lit. a) sau b) se indică „Procedură alternativă” pe toate exemplarele declaraţiei vamale de export, în caseta A.

1. În cazul prevăzut la art. 62 lit. a) când declaraţia vamală de export se depune împreună cu documentul de siguranţă şi securitate, numărul de înregistrare al declaraţiei se înscrie de postul vamal şi pe acest din urmă document.
2. Orice declaraţie vamală de export introdusă în sistemul informatic, care nu a fost procesată datorită nefuncţionării sistemului şi pentru care a fost luată decizia de utilizare a procedurii alternative, se invalidează de postul vamal imediat ce a fost restabilită funcţionarea sistemului informatic. Declaraţiile vamale care au fost întocmite în procedură alternativă şi au primit liber de vamă sunt preluate în sistemul informatic în maximum 24 de ore de la restabilirea funcţionării sistemului.

***CAPITOLUL II***

***Procedura alternativă la postul vamal de ieşire***

1. În cazul prezentării la un post vamal de ieşire, care lucrează în procedură alternativă, a mărfurilor ce au fost declarate pentru export utilizând SI ,,ASYCUDA World”, postul vamal de ieşire înregistrează operaţiunea în evidenţe pe baza EAD-ului şi permite ieşirea mărfurilor de pe teritoriul vamal al țării. Menţiunile referitoare la rezultatul controlului se trec pe copia EAD care se reţine de către postul vamal şi ulterior, când este posibil, în AER, imediat după încetarea motivelor pentru care se aplică procedura alternativă.
2. În cazul prezentării la un post vamal de ieşire a mărfurilor ce au fost declarate pentru export utilizând procedura alternativă, postul vamal de ieşire înregistrează operaţiunea în evidenţe şi permite ieşirea mărfurilor de pe teritoriul vamal al țării.

*Anexa nr. 1 (la Norme)*

SERVICIUL VAMAL AL REPUBLICII MOLDOVA

Biroul vamal ………………………….

Data ...................

**NOTIFICARE DE EXPORT**

Către, O.E. ....................

Prin prezenta vă informăm că mărfurile, aferente operaţiunii/lor de export identificate prin MRN(-urile) nr......................................................................, au părăsit teritoriul vamal al Republicii Moldova.

ŞEF BIROU VAMAL

Ştampila Serviciului vamal